Document ID: 32005D0609

KOMISSION PÄÄTÖS,
tehty 8 päivänä elokuuta 2005,
Puolassa käytettävien sianruhojen luokitusmenetelmien hyväksymisestä tehdyn päätöksen 2005/240/EY muuttamisesta
(tiedoksiannettu numerolla K(2005) 2985)
(Ainoastaan puolankielinen teksti on todistusvoimainen)
(2005/609/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (1) ja erityisesti sen 5 artiklan 2 kohdan,
sekä katsoo seuraavaa:
(1)
Komissio on sallinut päätöksellä 2005/240/EY (2) Puolassa käytettävän kolmea sianruhojen luokitusmenetelmää.
(2)
Puolan hallitus on pyytänyt komissiota hyväksymään kahden laitteen kuvauksiin tehtävät muutokset.
(3)
Hakemusta tutkittaessa todettiin, että tarvittavat edellytykset laitteiden kuvauksien muuttamisen sallimiseksi täyttyvät.
(4)
Päätös 2005/240/EY olisi sen vuoksi muutettava vastaavasti.
(5)
Tässä päätöksessä säädetyt toimenpiteet ovat sianlihan hallintokomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 2005/240/EY liite seuraavasti:
1)
Korvataan 2 osassa oleva 2 kohta seuraavasti:
”2)
Laitteessa on oltava 3,5 MHz:n ultraäänianturi (U-Systems).
Mittaustulokset muutetaan arvioiduksi vähärasvaisen lihan osuudeksi Ultra-FOM-laitteella.”
2)
Korvataan 3 osassa oleva 2 kohta seuraavasti:
”2)
Laitteessa on oltava 16 kappaletta 2 MHz:n ultraäänianturia (GE Inspection Technologies).
Ultraäänitulokset muodostuvat selän nahanalaisen rasvan ja lihasten paksuuden mittauksista.
Mittaustulokset muutetaan arvioiduksi vähärasvaisen lihan osuudeksi keskustietokoneyksikön avulla.”
2 artikla
Tämä päätös on osoitettu Puolan tasavallalle.
Tehty Brysselissä 8 päivänä elokuuta 2005.

Labels: 18
17
6